
আল কুরআন সম্পর্কে আল কুরআন 


এ কুরআন আল্লাহ ছাড়া কারো পক্ষে রচনা করা সম্ভব নয় ।...এটি 
সন্দেহাতীত, নিখিল বিশ্বের অধিকতর পক্ষ থেকে অবতীর্ণ /. সূরা ১০ ইউনুস ৩৭ 


এ ( কুরআন ) হলো আল্লাহর দেয়া পথ নিদের্শ । - সূরা ৩৯ যৃমার £ ২৩ 
রমযান মাসে নাযিল করা হয়েছে আল কুরআন মানব জাতির জীবন যাপনের 
ব্যবস্থা হিসেবে । আর এ এই এমন অকাট্য ও সুস্পষ্ট নিদের্শিকা সঙ্বলিত, যা সঠিক পথ 
দেখায় এবং সত্য ও মিথ্যার পার্ক পরিষ্কার করে দেয় /- সূরা ২ আল বাকারা £ ১৮৫ 


এ কুরআন এমন পথ দেখায় যা সবচেয়ে সরল-সঠিক ও স্থায়ী । যেসব মুমিন 
এর ভিত্তিতে সঠিক কাজ করে, এ কুরআন তাদেরকে বিরাট প্রতিদানের 
সুসংবাদ দেয় । - সূরা ১৭ বনি ইসরাঈল £ ৯ 


আল্লাহর নিকট থেকে তোমাদের কাছে এসেছে জ্যোতি ও সুস্পষ্ট কিতাব । 
যারা তার সত্ত্টি চায়, এ এস্থের মাধ্যমে তিনি তাদের দেখিয়ে দেন শাপি ও 
নিরাপত্তার পথ, নিজ ইচ্ছায় তাদের বের করে আনেন অন্ধকার থেকে 


আলোতে এবং তাদের নিদের্শিকা প্রদান করেন সরল - সঠিক পথের । 
- সূরা ৫ আল মায়িদা £ ১৫-১৬ 


আল্লাহ অবতীণ করেছেন সবেত্ডিম বাণী, তা এমন এক গ্রন্থ, যাতে বিভিন 
বিষয় পুন পুন আলোচনা হয়েছে, তবু তা নিখাঁদ ভারসাম্যপুণর্। যারা তাদের 
মালিককে ভয় করে, এ গ্রন্থ পাঠে তাদের লোম শিউরে উঠে। অতপর 
আল্লাহ্‌র স্মরণে তাদের দেহমন বিগলিত হয়ে যায় । - সূরা ৩৯ যুমার £ ২৩ 


আমি আল কুরআনকে উপদেশ এরহণের জন্যে সহজ করে দিয়েছি । এ থেকে 


উপদেশ খহণকারী কেউ আছে কি?- সূরা ৫৪ আল কামার £ ৪০ 

আল কুরআন সম্পর্কে রসুলুর্লাহ সা. এর বাণী 

® তোমাদের মাঝে সবেত্তিম ব্যক্তি সে, যে কৃরআন শিখে এবং শিখায় । -বৃখারি 

® তোমরা কুরআন পড়ো, কুরআনের সাথি হও । কি'আমতের দিন কুরআন তার 
সাথিদের পক্ষে সুপারিশকারী হয়ে আসবে । - সহীহ মুসলিম 

® কিয়ামতের দিন কুরআন বান্দার পক্ষে অথবা বিপক্ষে সুপারিশ করবে । -দিশকত 

 গৃথিবীতে যে ব্যক্তি কুরআনকে সাথি বানিয়েছে, আখিরাতে তাকে বলা হবে, 
পড়ো এবং উপরে উঠো । - তিরমিযি 

® সকল বাণীর উপর আল্লাহর বাণীর শ্রেষ্ঠত্ব ঠিক সেরকম, যেমন সকল সৃষ্টির 
উপর আল্লাহর শ্রেষ্ঠত্ব । - তিরমিযি 

® করআন আনয্লাহর মজবুত রশি, বিজ্ঞান সম্মত উপদেশ এবং সরল সার্ঠিক পথ । - তিরমিযি 

& কৃরআনের আহবান ও আলোচ্য বিষয় নিয়ে ভাবনা-চিত্তা করো, অবশ্যি 
তোমরা সাফল্য লাভ করবে । - বায়হাকি 

® কৃরআনের চেয়ে উত্তম কোনো জিনিস সাথে নিয়ে তোমরা আল্লাহর কাছে 
ফিরে যাবে না । - হাকিম 

® কৃরআন একটি রশি । এর এক প্রান্ত আল্লাহর হাতে, আরেক প্রান্ত তোমাদের 
মাঝে। তোমরা এ রশিকে শক্ত করে ধরো, তাহলে কখনো পথভ্রষ্ট হবেনা, 
ধ্বংস হবেনা কখনো । - ইবনে আবি শাইবা 


মানবতার মুক্তির পথ আল কুরআন 

আমরা বিশ্বাস করি, আল্লাহ এক ও অদ্বিতীয় । তাঁর সত্তা, ওণাবলী, ক্ষমতা, 
অধিকার কোনো কিছুতেই কেউ অংশীদার নেই । পৃথিবী এবং পৃথিবীর সকল 
প্রাণীসহ গোটা মহাবিশ্বের তিনিই একমাত্র সৃষ্টিকর্তা, মালিক, প্রভু, প্রতিপালক, 
শাসক ও নিয়ন্ত্রক । তাঁর ক্ষমতার কাছে সবাই এবং সব কিছুই অসহায় । তিনিই 
সমত্ত ক্ষমতার উৎস । তাঁর সত্তষ্টিই মুক্তির একমাত্র উপায় । 


মৃত্যুর পর তিনি সব মানুষকে পুণরায় জীবিত করবেন । মানুষের বিচার করবেন । 
থাকবে তারা চিরদিন, চিরকাল । 

বিচারে যারা তাঁর সত্তঠ্টি মাফিক জীবন যাপন করেনি বলে প্রমাণিত হবে, তাদের 
তিনি নিক্ষেপ করবেন কঠিন শাতঙির দুঃখময় জাহারামে । 

মুহাম্মদ রসুলুল্লাহ সাল্লাল্লাহু আলাইহি ওয়াসালাম আল্লাহর আখেরি রসূল । তাঁর 
মাধ্যমে তিনি নাযিল করেছেন মানবতার মুক্তির নিদোর্শকা আল কুরআন । এ এন্বে 
তিনি বাতলে দিয়েছেন তাঁর সত্তঠি লাভের পথ এবং তার অসন্তঠ্টি থেকে বাঁচার 
উপায় । কুরআনের ভিত্তিতে কিভাবে আল্লাহর সত্তটটি অনুযায়ী জীবন যাপন করতে 
হয় এবং কিভাবে তাঁর নারাজি ও অসত্তঠ্ি থেকে বাঁচতে হয়, তা নিজ জীবনে 
পুংখানুপুংখরূপে বাস্তবায়ন ও কা্যর্কর করে দেখিয়ে দিয়ে গেছেন মুহাম্মদ 
রসুনুললাহ সাল্লাল্লাহু আলাইহি ওয়াসাল্লাম । তিনি আল্লাহর পথে চলার ও আল্লাহর 
সঞ্তষ্টি মাফিক কাজ করার নিখুঁত ও পৃণাংগ মডেল । 


তাই মুহাম্মদ রসুলুল্লাহ সাল্লাল্লাহু আলাইহি ওয়াসাল্লাম এর অনুসৃত নীতি ও 
পদ্ধতি অনুযায়ী আল কুরআনের ভিত্তিতে জীবন পরিচালনার মাধ্যমেই মানুষ লাভ 
করতে পারে পাথিব জীবনের সাবিক সখ, শান্তি ও কল্যাণ আর পরকালীন 
জীবনের মুক্তি ও সাফল্য । এটাই মানব জাতির মুক্তি ও কল্যাণের শাশ্বত উপায় । 


আল কুরআন জীবন যাপনের নির্ভুল বিধান 

আল কুরআন মানুষের জন্যে আল্লাহ তা'আলার প্রদত্ত জীবন যাপনের বিধান । 
আল্লাহ সুবহানাহু ওয়া তা'আলা হযরত জিবরীল আমীনের মাধ্যমে মুহাম্মদ 
রসুলুলাহ সাল্লাল্লাহু আলাইহি ওয়াসাল্লামের নিকট এই মহাগ্রন্থ অবতীণর করেন । 
এটি আগা গোড়া এবং অক্ষরে অক্ষরে আল্লাহর বাণী । এতে কোনো প্রকার শোবা 
সন্দেহ নেই । এর প্রতিটি কথা, প্রতিটি বাণী, প্রতিটি বক্তব্য, প্রতিটি তথ্য, প্রতিটি 
তত্ত্ব, এতিটি সংবাদ, প্রতিটি খবর, প্রতিটি ভবিষ্যত বাণী এবং এতে বণিত প্রতিটি 
ঘটনা অকাট্য সত্য । 


আল কুরআন আল্লাহর বাণী হবার ব্যাপারে কোনো প্রকার সন্দেহ সংশয় নেই । 
গত দেড় হাজার বছরে কেউ আল কুৃরআনকে চ্যালেঞ্জ করতে পারেনি । যে-ই 
এসেছে চ্যালেঞ্জ করতে, সে-ই হয়েছে কুপোকাত । আল কুরআন মানব জাতির 
এতি বিশ্ব পৃষ্টা আল্লাহ তায়ালার এক অসীম ও অফুরন্ত অনুগ্রহ । এ কুরআন গোটা 
মানব জাতির জন্যে আল্লাহর দেয়া নির্ভুল পথ নিদেরশ ও শাশ্বত জীবন বিধান । 


মানুষের ভালো মন্দের মাপকাঠি 

এই মহাথঙ্বের মুল বিষয়বত হলো 'মানুষ’। কিসে মানুষের ভালো আর কিসে 
মানুষের মন্দ? কোনটা মানুষের কল্যাণের পথ আর কোনটা অকল্যাণের? কিসে 
মানুষের লাভ আর"কিসে তার ক্ষতি? কোনৃটা মানুষের ধ্বংসের পথ আর কোনটা 
মুক্তির? কোনটি শাতির পথ আর কোনূটি পুরস্কারের? কোনৃটি মানুষের সৃষ্টা মহান 

আল্লাহর সত্তটি লাভের পথ আর কোনৃটি তাঁর অন্তষ্টির?-কুরআনের সব কথা এই 
লক্ষ্য বিষয়কে কেন্দ্র করেই আলোচিত হয়েছে । 


মানুষকে আল্লাহর ইচ্ছা অনিচ্ছা, সভটি অসম্তটি এবং তাঁর বিধান ও হুকুম 
জানাবার জন্যে তিনি এক সুন্দর অনুপম নিয়ম করেছেন । সেই মানব সৃষ্টির প্রথম 
থেকেই তিনি মানুষের মধ্য থেকেই কিছু লোককে নবী রসূল নিয়ৃক্ত করেছেন । 
এই নবী রসূলদের মাধ্যমে তিনি মানুষকে তাঁর সত্তটি ও অসম্তট্টির পথ এবং তাঁর 
হকুম ও বিধান জানিয়ে দিয়েছেন । হযরত মুহাম্মদ (স) আল্লাহর সবর্শেষ নবী । 
তাঁর পরে আল্লাহ পৃথিবীতে আর কোনো নবী পাঠাবেননা । মানুষকে সঠিক পথ 


আল কুরআন মানুষকে আল্লাহর পথ দেখায় । আল্লাহর সত্তন্টির পথ দেখায় । 
জার্নাতের পথ দেখায় । এ কিতাব জীবনের সকল ব্যাপারে সত্য মিথ্যা, ন্যায় 
অন্যায়, কল্যাণ অকল্যাণ ও লাভ ক্ষতির কথা পরিষ্কার করে বলে দেয় । এই মহা 
এসবই মানুষের জন্যে সত্য মিথ্যা ও ভালো মন্দের মাপকাঠি । 


জবাবদিহিতা এবং জার্নাত ও জাহারনাম সম্পর্কে জানবার মূল সূত্র । এ কিতাবের 
মাধ্যমেই মানুষ নিজের মুক্তির পথ হুঁজে পেতে পারে । লাভ করতে পারে সত্য 
সঠিক জীবন বিধান। আজো বিশ্বের সমস্যা নিপীড়িত ও শাত্ডির অন্বেষী 
মানবতাকে এ কিতাবই দিতে পারে সুখ শাততি ও মুক্তির দিশা । 


শিখা অনিবণি 

এ মহাগ্রস্ে বিষয় বস্তুর এৃস্বনা এমন অভিনব পঞ্থায় করা হয়েছে যা বাক্যের 
অনুপম বিন্যাসে, সুরের সহৃদয় মুহ্নায়, ছন্দের সাবলীল সম্মোহনে আর 
বিষয়বত্তর মমর্স্পশী আবেদনে পাঠককে ধাবিত করে এক অপুবর্ অনাবিল 
আধ্যাত্রিক জগতে । আলোচ্য বিষয়ের পুনরুক্তি ও প্রতিধ্বনিতে এখানে পাঠক 
কখনো আড়ষ্ট হয়ে পড়েনা । গোটা গহ বিস্ময়কর বণনা ভঙ্গিতে বাঙময় । 
পাঠকের সংকীণ হৃদয়ের দুয়ার খুলে তাকে প্রসারিত করে দেয় বিশ্বময় । এখানে 
প্রতিটি কথাকে এমন আকর্ষণীয় ব্যঞ্জনায় উপস্থাপন করা হযেছে যে, তা ভোলা 
যায় না, ভুল হয় না, বার বার শুধু দোলা দেয় পাঠকের হৃদয়ে । প্রতিটি কথাই 
যেনো সদ্যজাত, অথচ চিরত্তন, চির শাশ্বত । এ এমন আলোকবর্তিকা, যা সত্যকে 
সত্যরূপে উড়াসিত করে দিয়ে দিবালোকের মতো জ্যোতিমর্য করে তোলে । দুঃখ 

ফনুধারায় । এ কিতাব শিখা অনিবা্ণ, শারাবান তহুরা । একবার যে এ কিতাবের 
অমৃত সুধায় সিক্ত করে নিজের হৃদয়, মৃত্যুঞ্জয়ী সাফল্য চুষ্ণন করে তার পদযুগল । 


আসুন কুরআন পড়ুন 

কিন্ত বড়ই পরিতাপের বিষয়, আমাদের দেশের অনেক মানুষই এ কিতাবের 
মমর্বাণী সম্পর্কে অবহিত নন। এমনকি মুসলিম সমাজের অবস্থাও করূণ । 
অনেকেই কুরআন মজীদ পড়তে পারেন, কিত এর মম বুঝতে পারেননা । আবার 
অনেকেই কুরআন মজীদ পড়তেও শিখেননি । অথচ আল কুরআনই হলো মানুষের 
জন্যে মহান আল্লাহ প্রদত হিদায়াত বা জীবন পরিচালনার নিদের্শিকা । 


আপনি পূর্ষ হোন কিংবা মহিলা, আপনার কাজের জন্যে আপনাকে একান্ত 
ব্যক্তিগতভাবেই আল্লাহর কাছে জবাবদেহী করতে হবে । তাই আপনাকে আহবান 
জানাচ্ছি, আপনি যে কোনো দৃষ্টিভংগিই পোষণ কর্ন না কেন, একবার আল 
কুরআন পড়ে দেখুন । মুক্ত ও নিরপেক্ষ মনে এ এস্থটিকে অধ্যয়ন কর্ন । 
আপনার বিবেক, নিরপেক্ষ মন আর মানবিক যুক্তি যদি এ মহাখরস্থকে গ্রহণ করে, 
তবে আসুন, আপনি এ এ্রস্থকে আকড়ে ধরু্ণ । বিবেক ও যুক্তিকে সম্মান দিন । 


আপনি তো কতো গ্রন্থ, কতো বই-পুৃত্তকই পড়ে থাকেন । সকল বই-পত্রের মতো 
আল কুরআন পড়বার অধিকারও আপনার আছে। আপনি কেন বিশ্বের সবাধিক 
পঠিত এই মহা এহ্্‌কে উপেক্ষা করছেন? এর ফলে কি আপনি একটি বিরাট 
জিনিস হারাচ্ছেন না? আপনি সব ব্যাপারেই সক্রীয় হতে পারলে কুরআন পাঠের 
ব্যাপারে কেন সক্রীয় হতে পারবেন না? 


তাই আসুন, কুরাআন পড়ন এবং কুরআনের সত্যতা অকাট্যতা ও গহণ যোগ্যতা 
সম্পকে বিবেকের কাছে প্রশ্ন করুন । বিবেক যদি এটিকে গ্রহণ করে, তবে 
আপনার পক্ষে বিবেকের বিরদ্ধে যাওয়া কি ঠিক হবে? 


কুরআন বুঝুন এবং মেনে চলুন 

পৃথিবীতে যতো বই পৃতক ও এহ্থই লেখা হয়, সেটা যেকোনো বিষয়েই লেখা হয়ে 
কানুন, কিংবা হোক তা অন্য কোনো বিষয়ের, তা মুলত লেখা হয়ে থাকে 
অনুসরণ, বাস্তবায়ন ও কাযর্কর করার জন্যে । ব্যক্তিগত চিঠি থেকে আরম্ভ করে 
পত্ৰ পত্ৰিকা পযর্ন্ত সবকিছু থেকেই মানুষ তথ্য, তত়ৃ, উপদেশ, সতকর্তা, কর্মনীতি, 
কম্মর্পস্থা ও নিদের্শিকা গহণ করে । 

আর আল কুরআন হলো মানুষের স্রষ্টা, মালিক ও প্রতিপালক মহান আল্লাহর 
বাণী । এ বাণীতে তিনি গোটা মানব জাতির জন্যে জীবন যাপনের হিদায়ত বা 
নিদেশিকা প্রদান করেছেন । সৃতরাং মানুষের উচিত দুনিয়ার যে কোনো বই পুত্তক 
ও এসবের চাইতে আল কুরআনকে অধিক গুরুত্ব দিয়ে, অতীব গুরুত্বপূণ মনে করে 
এবং অপরিহাযর্ বিধান হিসেবে গহণ করে পাঠ করা, শিখা, বুঝা এবং এর মর্ম 
উপলব্ধি করা। সেই সাথে জীবনের সকল ক্ষেত্রে আল কুরআনের নির্দের্শ 
বাস্তবায়ন করা । এ এস্থে প্রদত্ত নিদেশিকার আলোকে ব্যক্তি জীবন ও সমাজ গড়ে 
তোলা । এ উদ্দেশ্যে সবর্বর কুরআনের আলো ছড়িয়ে দেয়া । ব্যাপকভাবে কুরআন 
শিখা ও শিক্ষাদানের আয়োজন করা এবং কৃরআন চর্চার আন্দোলন গড়ে তোলা । 
আপনার বিবেক কি এই অকাট্য যুক্তি আগ্রাহ্য করতে পারবে? 


কোনো বিষয়কে যেমন না বুঝে প্রত্যাখ্যান করা যায়না । তেমনি কোনো বিষয়কে 
না বুঝে ঠিক মতো জানা এবং মানাও যায়না । কেউ যদি কুরআনের প্রতি ঈমান 
আনতে এবং এ এস্থকে মানতে ও অনুসরণ করতে না চান, সেক্ষেত্রে যুক্তি বুদ্ধি ও 
বিবেকের দাবি হলো, এন্টি পড়ে এবং বুঝে যুক্তির ভিত্তিতে তার সিদ্ধান্ত নেয়া 
উচিত যে, কেন তিনি এটিকে মানবেন না? না পড়ে, না বুঝে অন্ধতা ও অজ্ঞতার 
ভিত্তিতে কোনো খম্থকে প্রত্যাখান করা সম্পূর্ণ অযৌক্তিক । 


অপর দিকে যারা আল্লাহর কিতাব হিসেবে কুরআনের প্রতি ঈমান রাখেন এবং 
কুরআনকে মানতে ও অনুসরণ করতে চান, সে ক্ষেত্রেও তাদেরকে অবশ্যি 
কুরআন বুঝতে হবে । কুরআন সম্পকে অজ্ঞতা নিয়ে কুরআনের হকুম-বিধান ও 
নিদের্শাবলী সঠিকভাবে মানা কিছুতেই সম্ভব নয় । যেমন কম্পিউটার অপারেশনের 
পদ্ধতি না জেনে কম্পিউটার চালনা করা সম্ভব হতে পারেনা, ঠিক তেমনি 
কুরআনকে মানা ও অনুসরণ করার জন্যে কুরআন জানা ও বৃঝা অপরিহার্য । 
তাওহীদ রিসালাত ও আখিরাতে বিশ্বাসী প্রত্যেক মুমিনের জন্যে এ কাজ অবশ্যি 
একটি অপারিহাযর কাজ । তাই কুরআন শিখা ও শিক্ষাদান তথা কুরআন চার 
আন্দোলনে আপনিও শরীক হোন । 
আপনার কাছে আমাদের আহবান হলো, আপনি যেখানেই থাকুন, যে এলাকায়ই 
থাকুন, আপনি যদি ৪ 

১. আল কুরআনকে বিশ্ব জগতের মালিক আল্লাহ সুবহানাহু ওয়া তা'আলা 

কতূর্ক অবতীণও সুরক্ষিত কিতাব বলে বিশ্বাস করে থাকেন, 

২. কুরআনকে মানুষের জীবন যাপনের জন্যে আল্লাহ তাবারুক ওয়া 
তা'আলার প্রদত্ত গাইড বৃক বা নিদেশিকা বলে মেনে নিয়ে থাকেন, 

৩. কুরআনকে মানবতার সাবর্জনীন ও শাশ্বত কল্যাণ, মুক্তি ও সাফল্যের 
একমাত্র চাবিকাঠি বলে মেনে নিয়ে থাকেন, 


কুরআন পড়ন । আল কুরআনের বাহক মুহাম্মদ রসুলুল্লাহ (সা) -এর জীবনাদর্শ ও. 
জীবন যাপন পদ্ধতিকে কুরআনের বাস্তব মডেল ও ব্যাখ্যা হিসেবে গ্রহণ করুন । 
কুরআন বুঝবার ও মেনে চলবার অংগীকার কর্ণ । অন্যদের কুরআনের প্রতি 
আকৃষ্ট করবার এবং কুরআন বুঝাবার চেষ্টা করুন । 


কুরআন বুঝার উপায় কি? 

কিন্ত কুরআন বুঝার উপায় কি? কিভাবে সহজ সরল উপায়ে সঠিকভাবে কুরআন 
বুঝা সম্ভব? হ্যা, অন্য যেকোনো এস্থ বুঝা ও উপলব্ধি করার জন্যে আপনি যে 
পহ্থা অবলম্বন করে থাকেন, কুরআন বুঝার ক্ষেত্রেও সে পন্থা অবলম্বন করুন । 
কুরআন অবতীণ হয়েছে আরবি ভাষায় । এটি বাংলাভাষীদের জন্যে একটি 
বিদেশী ভাষা । আমাদের দেশের অসংখ্য শিক্ষিত মানুষ বিদেশী ভাষায় লিখিত 
বই পৃত্তক এবং পত্র পত্রিকা পড়ে থাকেন । অনেকেই বিদেশী ভাষায় অফিস 
আদালত পরিচালনা করেন । অধার্ৎ সামাজিক ও বৈষয়িক কার্যক্রম জানা বুঝা ও 
পরিচালনার জন্যেই আপনি বিদেশী ভাষা শিখেছেন । 


কিন্ত কুরআন তো আপনার স্রষ্টা, মালিক, মনিব ও প্রতিপালক মহান আল্লাহর 
কিতাব । এ কিতাব বুঝা ও অনুধাবন করা আপনার জীবনের অন্য যে কোনো 
বিষয় বুঝার চেয়ে অধিক গুরুত্বপূর্ণ । এ কিতাবের নির্দেশাবলী জানা ও মানার 
উপরই তো নিভর্র করছে আপনার পাথিব জীবনে সঠিক পথ লাভ এবং পরকালীন ' 
অনন্ত জীবনে মুক্তি ও সাফল্য লাভ । 


তাই আপনি কুরআনের ভাষা শিখার সিদ্ধাত্ত নিন। কোনো ভাষা শিখার জন্যে 
বয়েস কোনো বাধা নয়। প্রয়োজন হলো গুরুত্ব অনুভব করার এবং আল্লাহর 
নিদের্শাবলী জানা ও হিদায়াত লাভ করার তবু আকাংখার । সেই সাথে প্রয়োজন 
এ জন্যে একটি বলিষ্ঠ সিদ্ধান্ত নেবার । 

তবে কুরআন বুঝার জন্যে আরবি শিখতেই হবে, এটা অপরিহার্য নয়। আল 
হামদুলিল্লাহ, বাংলা ভাষায় কুরআনের অনেক ক'টি অনুবাদ ও তফসীর প্রকাশ 
হয়েছে । আপনি কুরআন বুঝার জন্যে এসব গরহের সাহায্য নিন । 

কুরআন মজীদ বুঝা ও হৃদয়ংগম করার জন্যে তফসীর পড়া জরুরি । কুরআন 
সম্পকে বিশেষজ্ঞগণ সেই প্রাথমিক যুগ থেকে এ যাবত বহু তফসীর গ্রন্থ প্রণয়ন 
করেছেন । যিনি কুরআনের তফসীর করেন বা লিখেন, তাঁকে বলা হয় মুফাসূসির । 
ম্লফাসূসিরগণ কুরআনের আলোকে কুরআনের ব্যাখ্যা করেছেন, হাদীস ও সুরবতে 
রসুলের আলোকে ব্যাখা করেছেন, সাহাবায়ে কিরামের বাণী ও আছারের ভিত্তিতে 
ব্যাখ্যা করেছেন । সুতরাং তফসীরের সাহায্যেই কুরআন বৃঝা সহজ । 

আধুনিক কালের বৈজ্ঞানিক গবেষণা ও আবিস্কারের ফলে কুরআনে বণিত 
প্রাকৃতিক বিজ্ঞান, জীব বিজ্ঞান সহ বহু বিষয়ে মানুষ এখন স্বচ্ছ ধারণা লাভ 
করছে। কুরআনের এ সংক্রাতত আয়াতগওলোর সঠিক ব্যাখ্যা ও মর্ম উপলব্ধি 
জ্ঞান-বিজ্ঞানের সবশেষ তথ্য ও বাত্তবতাকে আল কুরআনের বিভিন্ন আয়াতের 
অকাট্য সত্যতার প্রমাণ হিসেবে ব্যাখ্যা করেছেন। ফলে আধুনিক শিক্ষিতদের 
জন্যে এসব তফসীরের মাধ্যমে কুরআন বুঝা আরো সহজ হয়ে উঠেছে । 
স্বাভাবিক ভাবেই কুরআনের সবার্ধিক তফসীর লেখা হয়েছে আরবি ভাষায় । 
তাছাড়া উদু; ইংরেজি, ফাসি, বাংলাসহ পৃথিবীর বিভিন্ন ভাষায় তফসীর লেখা 
হয়েছে। আমাদের ভাষা বাংলা । আমাদের অধিকাংশ লোকই শুধু বাংলা ভাষা 
বুঝেন । আলহামদুলিল্লাহ, এ যাবত আরবি ও উদূর্ থেকে বহু তফসীর বাংলা 
ভাষায় অনুদিত হয়ে প্রকাশ হয়েছে । 

যারা বাংলা তফসীর পড়তে চান, তাদের জন্য পরামর্শ হলো, আপনি প্রথমত 
বাংলায় অনুদিত নিয়োক্ত তফসীর ওলোর কোনো একটিকে নিজের পাঠা বানিয়ে নিন 

১. তফসীরে তাবারি - মুহাম্মদ ইবনে জরীর আত তাবারি ( আরবি থেকে অনুবাদ) 

২. তাফহীয়ুল কুরআন - সাইয়েদ আরুল আ'লা মওদুদী ( উদ থেকে অনুবাদ) । 

৩. ফী যিলালি কৃরআন - সাইয়েদ কুতুব শহীদ ( আরবি থেকে অনুবাদ) । 

৪. তফসীরে ইবনে কাসীর - ইসমাঈল ইবনে কাসীর ( আরবি থেকে অনুবাদ) । 

৫. তফসীরে উসমানি - সাব্বীর আহমদ উসমানি ( উদর থেকে অনুবাদ) । 

৬. মা'আরিফুল কুরআন - মুহাম্মদ শফি ( উদূ থেকে অনুবাদ) । 

৭. বয়ানুল কুরআন বা তফসীরে আশরাফি - আশরাফ আলী থানবি (উন থেকে)। 
যারা সরাসরি আরবি, উদূর্ ও ইংরেজি তফসীর পড়তে চান, তাদের জন্যে 
উপরোক্ত তফসীরঙলো ছাড়াও আরো কয়েকটি তফসীর পড়ার পরামর্শ রইলো । 
সেঙলো হলোঃ 

৮. রুহুল মু'আনি ( তফসীরে আলুসি ) - শিহাবুদ্দীন আলুসি ( আরবি )। 

৯. আহকাম়ুল কুরআন - আহমদ ইবনে আলী আল জাসসাস ( আরবি )। 

১০. সফওয়াতুত তাফাসীর - মুহাম্মদ আলী আসসাবুনী ( আরবি) । 

১১. তাদাবকুরে কুরআন - আমীন আহসান ইসলাহী ( উদূ)। 

12. The Holy Qur'an  - A. Yusuf Ali ( English) 

13. The Noble Qur'an - Dr. Muhammad Taqi ud Din Al Hilali & 

- Dr. Muhmmad Muhsin khan 

(শেষোক্ত দুটি মদীনাস্থ বাদশাহ ফাহদ কুরআন মুদ্রণ কমপ্লেক্স থেকে মুদ্রিত ও প্রকাশিত ।) 
আপনি এই তফসীরগুলো থেকে কোনো একটিকে নিজের পাঠ্য বানিয়ে নিন । 
আপনি যদি ভালো ভাবে কুরআন বুঝতে চান, অথবা আপনি যদি কোথাও 
কুরআন ক্লাশ পরিচালনা করেন, কিংবা দরসে কুরআন বা তফসীর পেশ করেন, 
তবে একই সাথে তিনটি তফসীর পড়ন। এতে করে আপনি যে অংশ পড়বেন তা 
ভালোভাবে উপলব্ধি করতে পারবেন । ক্রমান্বয়ে সবগুলো তফসীর পড়ে নিতে 
পারলে খুবই উপকৃত হবেন । 


উপরের ১৩ টি তফসীরকে আমরা তফসীরের রীতির দিক থেকে তিন গ্রুপে ভাগ 
করতে পারি। আপনি তিনটি তফসীর পড়তে চাইলে উপরের ক্রমিক নম্বর 
অনুযায়ী তিন এন্প থেকে তিনটি বাছাই করুন 


ঞ্প-এক? ২,৩৮, ১) ঞ্প-দৃই ৪ ১,8. 9২, ১৩ ঞ্প-তিন$ 6. ৬, 4, ১০ 


আপনার পাঠা এস পথম গল্প থেকে বাছাই করলে অধিক উপকৃত হবেন । কারণ 
এণডলো সমৃদ্ধতর । বাকি দুই এডপের তফসীর পড়বেন সহায়ক হিসেবে । ৯ম 
তফসীরটি বিধান সংক্রান্ত তফসীর । প্রয়োজনে সেটা আলাদাভাবে পড়ে নেবেন । 
এগুলো হলো আমাদের পরাম্শ । আপনি এর বাইরেও যে কোনো ভালো তফসীর 
পড়তে পারেন । কুরআনের শুধ মাত্র অনুবাদ জানার জন্যে পড়ন $ 

১. কুরআনুল করীম ৪ ইসলামিক ফাউন্ডেশন বাংলাদেশ । 

২. তরজমায়ে কুরআন মজীদ ? আধুনিক প্রকাশনী । 

3. The Noble Our'an : (উপরের তফসীরের তালিকায় ১৩ নং) । 


যারা আল কুরআনের বৈজ্ঞানিক ব্যাখ্যা এবং বাতবতাও জানতে চান, তারা ২নম্বর 
তফসীর দ্বারা উপকৃত হবেন । তবে এক্ষেত্রে নি্লোক্ত বইওলো পড়ে নিতে পারেনঃ 


1. Scientific Indications in the Holy Quran. 
(Prepared and Published by : Islamic Foundation Bangladesh) 

2. The Bible, The Quran and Science : Dr Maurice Bucaille 

( ‘বাইবেল কোরআন ও বিজ্ঞান’ নামে বাংলায় অনুবাদ হয়েছে ) 

৩. কোরআনে বিজ্ঞান ? ডাঃ গোলাম মুয়াযযম । 
ংলা ভাষায় সহজ ভাবে কুরআন বুঝার ক্ষেত্রে আরো কয়েকটি বই পড়ে নিলে 
আপনি দারুণ উপকৃত হবেন। এগুলো থেকে আপনি আল কুরআন সম্পর্কে 
মৌলিক ধারণা লাভ করতে পারবেন । লাভ করতে পারবেন কুরআন সম্পর্কে 
বিভিন্ন দিক নিদেশনা । এগলো কুরআন সম্পর্কে আপনার দৃষ্টি প্রসারিত করে 
দেবে । সে বই গুলো হলো ৪ 

১. কুরআনের ম্মর্কথা (এটি মুলত তফসীর ‘তাফহীমুল কুরআন’ -এর 

ভূমিকা । কুরআন বুঝার ক্ষেত্রে এটি অত্যন্ত গুরুত্বপুর্ণ) । 

২. আল কুরআনের শিল্প ও সৌন্দয ৪ সাইয়েদ কুতুব । 

৩. কুরআন বৃঝা সহজ ৪ অধ্যাপক গোলাম আযম । 

৪. আল কুরআন আত তাফসীর ৪? আবদুস শহীদ নাসিম । 

৫. কুরআন ব্যাখ্যার মূলনীতি ৫ শাহ ওলী উল্লাহ দেহলবি । 
কুরআন বুঝার ক্ষেত্রে নবীগণের জীবনী গ্রন্থ অধ্যয়ণ খুবই প্রয়োজনীয় । বিশেষ 
করে মুহাম্মদ রসুলুল্লাহ সা.-এর নিভর্রযোগ্য জীবনী গএন্ব পড়ে নেয়া একান্ত 
জরুরি । এ ক্ষেত্রে নিয্লোক্ত গ্রস্থগুলো পড়ে নিতে পারেন ৫ 

১. সীরাতে ইবনে হিশাম অথবা সীরাতে ইবনে ইসহাক । 

২. সীরাতৃন নবী ৪ শিবলি নুমানি । 

৩. সীরাতে সরওয়ারে আলম ৫ সাইয়েদ আবুল আ'লা মওদুদী । 


৪. নবীদের সংগ্রামী জীবন ৪? আবদুস শহীদ নাসিম । 
(এ এসবে কুরআনে বণণিত ২৪ জন নবীর জীবনী কুরআনের আলোকে লেখা হয়েছে ।) 


৫. রসুনুল্লাহ্র বিপ্লবী জীবন ? আবু সলীম মুহাম্মদ আবদুল হাই । 

৬. মানবতার বন্ধু মুহাম্মদ রসূলুল্লাহ ? নঈম সিদ্দাকী । 
আরো দুটি গৃষ্থ আপনার সংখহে রাখা প্রয়োজন । এর একটি হলো ৪ 
কুরআন মজীদের যে কোনো আয়াত বা শব্দ, সেটি কুরআনের কোন্‌ সূরার এবং 
কত নম্বর সুরার কত নম্বর আয়াতে রয়েছে -এ এৃস্ব দ্বারা আপনি নিমিষেই তা বের 
করতে পারবেন । অথাৎ এ খগ্রহ্ৃটি কুরআনের যে কোনো আয়াত বা শব্দ বের 

করার চাবিকাঠি’ । এটি মধ্য প্রাচ্যের যে কোনো আরব দেশ থেকে সংগ্রহ করতে 
পারেন । এটি তৈরি করছেন ফুয়াদ আবদুল বাকী । 
আর দ্বিতীয় যে এন্টি আপনার কাছে থাকা দরকার সেটি হলো ৪ 


“তাফহীমুল কুরআনের বিষয় নিদেশিকা'। 
এ এইটি হলো, যে কোনো বিষয়ে কুরআনের বক্তব্য অথ বিষয়টি কুরআনের 
কোন্‌ সুরার কত নম্বর আয়াতে আছে, তা বের করার “চাবিকাঠি'। সেই সাথে 
বিখ্যাত তফসীর ‘তাফহীমুল করআন'’ থেকে বিষয়টির তফসীর বা ব্যাখ্যাও বের 
করতে পারবেন । এটি প্রকাশ করেছে ঢাকাই শতাব্দী প্রকাশনী । 


শুনে কুরআন বুঝুন 

কুরআন বরঝার আরেকটি উৎকৃষ্ট উপায় হলো শুনে বুঝা । দুনিয়ার সব বিষয় বুঝার 
জন্যেই মানুষ একটা পায় পযন্ত শিক্ষকের সাহায্য খহণ করে । শিক্ষকের সাহায্য 
এবং নিজের প্রচেষ্টার মাধ্যমেই মানুষ শিখে থাকে । শিক্ষকের সাহায্য আনুষ্ঠানিক 
ভাবেও নেয়া যায়, উপ আনুষ্ঠানিকভাবেও নেয়া যায়, আর নেয়া যায় অনানুষ্ঠানিক 
ভাবেও । সাহাবায়ে কিরাম রা. রসূল সা.-এর নিকট থেকে শুনেই কুরআন 
শিখেছেন । রসূল সা. ছিলেন তাঁদের শিক্ষক । যারা নিরক্ষর তাদের তো শুনেই 
কুরআন বুঝতে হবে। বুঝার চেষ্টা করাকে তারাও অবহেলা করতে পারেননা । 
কিত্ত শিক্ষিত ব্যক্তিগণকে নিজেরা সরাসরি পড়ার সাথে সাথে যারা কুরআনের 
ভ্ডান রাখেন এমন লোকদের নিকট থেকেও কুরআনের অর্থ, মমর্ও ব্যাখ্যা শুনা 
বৃঝা শিখা প্রয়োজন । তবেই তাদের কুরআন বুঝা ও শিখাটা হবে যথা ও পুনংগ । 


আমাদের জাতীয় শিক্ষা ব্যবস্থায় অথাৎ আনুষ্ঠানিক শিক্ষা ব্যবস্থায় ছাত্রদের আল 
কুরআনের ব্যাখ্যা ও মম বৃঝার সুযোগ ধুব কমই আছে। তাই কৃরআনের 
পতাকাবাহীরা সরাদেশেই বিভিন্ন উদ্যোগে ‘কুরআন ক্লাশ’, ‘দরসে কুরআন’ এবং 
তফসীরল্ল কুরআন’ আলোচনার আয়োজন করে । কুরআন শিখা ও কুরআনের 
মম বৃঝার এসব অনুষ্ঠানে শিক্ষিত এবং নিরক্ষর, নারী এবং পুরুষ সকলেরই 
যোগদান" করা কতর্ব্য । কিশোর, তরচ্ণ ও যুবকদেরও এসব অনুষ্ঠানে ব্যাপক 
ভাবে যোগদান করা এবং করানো উ চত । 


তাছাড়া যার যেখা( 'স্যোগ আছে সেখানেই কুরআন ক্লাশ, দরসে কুরআন এবং 
তাফসীরুল কুরআনের আয়োজন করা প্রয়োজন । যারা কুরআনের জ্ঞান রাখেন, 
তাদের এসব প্রোথাম চালানো এবং আলোচনা পেশ করা উচিত । 

কুরআন ক্লাশ চালু করুন 

কুরআন ক্লাশ’ মানে আল কুরআনের অর্থ-ব্যাখ্যা-তাৎপ্য্ ও শিক্ষা সম্পর্কে 
আলোচনার ক্লাশ । এ ক্লাশ সাঙাহিক, পাক্ষিক বা মাসিক নিয়মিত অনুষ্ঠিত হতে 
পারে । তবে সাপ্তাহিক অনুষ্ঠিত হওয়াই উত্তম । আল কুরআন সম্পকে উৎসাহী 
এবং জানা শুনা আছে, এমন কেউ কুরআন ক্লাশের পরিচালক হবেন । ক্লাশের 
স্থান বা এলাকা নিধা্যরিত থাকবে। এ ক্লাশে আল কুরআনের শুরু থেকে 
ধারাবাহিকভাবে আলোচনা করা যেতে পারে এবং এভাবে কুরআন মজীদ শেষ 
করার জন্যে সময় ও ক্লাশের একটি টারগেটও নিধার্রণ করা যেতে পারে। তবে 
আমপারাটা আগে শেষ করে নিয়ে প্রথম থেকে শুরু করলে বেশি ভালো হয় । 


ক্লাশে নিয়মিত অংশ এহণকারীগণ নিধার্রিত অংশের উপর পড়াঙনা করে আসবেন 
এবং পারস্পারিক আলোচনার মাধ্যমে অর্থ মম ও শিক্ষা জেনে নেবেন । ক্লাশ 
পরিচালক শিক্ষকের ভুমিকা পালন করবেন, অন্যদেরকেও বলার সুযোগ দেবেন 
এবং তাদের প্রশ্নের জবাব দেবেন । প্রত্যেক ক্লাশেই নিজেদের জীবনে ও পরিবারে 
কুরআনের শিক্ষা বাস্তবায়নের অগ্রগতি সম্পকে কিছু সময় প্য্লোচনা হতে 
পারে । এভাবে কুরআন ক্লাশের মাধ্যমে আমরা কুরআন বৃঝা এবং কুরআনের 
জ্যোতিতে জীবন ও সমাজকে আলোকিত করার পথে এগিয়ে যেতে পারি । 


তাই, আপনি যেই হোন, যেখানেই থাকুন, আপনার পরিমন্ডলে কুরআন ক্লাশ চানু 
করু্ন। আপনার বাসায়, প্রতিবেশীর বাসায়, বৈঠকখানায়, ক্লাবে, কর্মস্থলে, 
মসজিদে, শিক্ষা প্রতিষ্ঠানে, যেখানেই কুরআনের ব্যাপারে দু চারজনকে আগ্রহী 
করতে পারেন, সাপ্তাহিক কুরআন ক্লাশ চালু করে দিন । নিজে পরিচালনা করুন, 
অথবা আপনার চেয়ে অধিক জানা কাউকে পেলে তাকে দিয়ে পরিচান্বনা করুন । 


আপনি যদি কুরআন ক্লাশ পরিচালনা করার মতো যথেষ্ট জ্ঞান আপনার নাই বলে 
মনে করেন, তবে তাতেও অসুবিধা নেই । কুরআনের বাংলা অনুবাদ ও তফসীর 
নিয়ে বসুন, নিদি অংশ পাঠ করুন এবং তার উপর সবাই মিলে আলোচনা 
করু্ন। সে অংশট়ুকুর তাৎপর্য ও শিক্ষা আলোচনা করুন । এভাবে ধারাবাহিক 
ভাবে সাপ্তাহিক ক্লাশে আলোচনা করু্ন। নিয়মিত অংশ এহণকারী প্রত্যেকের 
হাতেই কুরআনের বাংলা অনুবাদ ও তফসীর থাকলে ভালো হয় । 


কুরআন ক্লাশে অংশ এহণের জন্যে মানুষকে ডাকুন । পরিবার-পরিজন, আত্মীয়- 
স্বজন, বন্ধু-বান্ধব, সহপাঠি, সহকমী্ প্রতিবেশী এবং পরিচিতি অপরিচিত 
সবাইকে ডাকুন । অনুরোধ করুন নিয়মিত অংশ এখহণ করতে, অভ্তত যেদিন পারে 

সেদিন অংশ নিতে । মহিলারা নিজেদের মধ্যে ক্লাশ চালু করুন অথবা পদার সাথে 

পুরণ্ষদের সংগে বসুন । ছোটদেরকেও কুরআন ক্লাশে ডাকুন । 

দরসে কুরআন’ মানে কুরআন শিক্ষাদান । এটি মুলত একটি পরিভাষা । এর 

এচলিত অথ হলো, কুরআন সম্পর্কে ভালো জ্ঞান রাখেন, এমন কোনো ব্যক্তি 

কর্তুর্ক নিধ্ারিত সময়ের মধ্যে কুরআনের কোনো নিদিষ্ট অংশের উপর শিক্ষা 

মূলক আলোচনা পেশ করা । তিনি আলোচনাকে এ ভাবে সাজিয়ে পেশ করবেন ৪ 

প্রথমত $ নিদিষ্ট অংশ তিলাওয়াত করে শুনাবেন । 

দ্বিতীয়ত £ মাতৃভাষায় সে অংশের অর্থ বলবেন । 

তৃতীয়ত ৪ উক্ত অংশের পটভূমি বা শানে নয়ুল আলোচনা করবেন । এ ক্ষেত্রে 
অংশটি যে সূরার অস্তরভুক্ত, সেটি নাযিলের সময়কাল এবং তার 
পটভুমিও সংক্ষেপে বলবেন । তবে প্রাসংগিকতার প্রতি লক্ষ্য রাখবেন । 

চতুথর্ত £ পটডভুমির আলোকে আলোচ্য অংশের ব্যাখ্যা বিশ্লেষণ করবেন । 

পঞ্চমত $ কুরআনের উক্ত বক্তব্যের সাথে নিজেদের বতর্মান জীবন ও সমাজের 
তুলনা মূলক আলোচনা করবেন । নিজেদের অবস্থা খতিয়ে দেখবেন । 

যষ্ঠত ৫ আল্লাহর বাণীর আলোচ্য অংশে নিজেদের জন্য যেসব শিক্ষণীয় ও 
করণীয় বিষয় পাওয়া গেলো সেগুলো উল্লেখ ( poin৷ ০॥৫) করবেন । 

সপ্তমত ৪ কৃুরআনি শিক্ষার আলোকে উপস্থিত সকলকে নিজেদের জীবন ও সমাজ 
গড়ার কাজে আতুনিয়োগ করার আহবান জানাবেন । 

অষ্টমত $ শ্রোতাদের প্রাসংগিক প্রশ্ন ও জিজ্ঞাসার সহজ ও যথা জবাব দেবেন । 


এই হলো দরসে কুরআন । যিনি দরস পেশ করেন তাকে “মু্দাররিস’ বা শিক্ষক 
বলা হয় । দরসের ব্যবস্থা নিয়মিতও হতে পারে, অনিয়মিতও হতে পারে । আপনি 
নিজ পরিবার পরিজনের মধ্যে আত্মীয় স্বজনকে একত্রিত করে, কিংবা মসজিদে 
অথবা শিক্ষা প্রতিষ্ঠানে বা অন্য কোনো স্থানে দরসে কুরআন প্রদানের ব্যবস্থা 
করুন । নিজের পক্ষে সম্ভব না হলে আপনি আয়োজন করুন এবং দরস পেশ 
করতে পারেন এমন কাউকে দাওয়াত দিয়ে দরসে কুরআন পেশের ব্যবস্থা কর্ন 
এভাবে যেসব স্থানে দরসের মাধ্যমে কিছু লোক কুরআনের ব্যাপারে উৎসাহী হবে 
তাদের নিয়ে সাপ্তাহিক কুরআন ক্লাশ চালু করুন । 

‘তফসীরুল কুরআন অনুষ্ঠান' বা ‘তফসীর' কথাটি বাংলাদেশে সুপরিচিত । 
সাধারণত কৃরআনের জ্ঞানে পারদশীর কোনো ব্যক্তি এ ধরনের মাহফিলে 

কুরআনের কোনো অংশের উপর তফসীর পেশ করেন। তফসীর মাহফিলে 
শিক্ষিত-অশিক্ষিত, নারী পুরণ্ষ সবর শ্রেণীর মানুষেরই অংশ এহণের সুযোগ থাকে । 
তফসীর মাহফিল মাঠ, মসজিদ, প্রতিষ্ঠান ইত্যাদি যে কোনো স্থানে অনুষ্ঠিত হতে 
পারে এবং যে কোনো ব্যক্তি, ব্যক্তিবগ বা প্রতিষ্ঠান এর আয়োজন করতে পারে। 
তাই, যেখানেই যাদের পক্ষে সম্ভব, স্থানীয় ভাবে উদ্যোগ নিয়ে ব্যাপকভাবে 
তফসীর মহফিলের আয়োজন করা প্রয়োজন । তফসীর মহফিলের মাধ্যমে 
মানুষের মন যখন কুরআনের প্রতি আকৃষ্ট হয়, তখন তাদেরকে নিয়মিত কুরআন 
ক্লাশে শরীফ করাও সহজ । 


কুরআন তিলাওয়াত শিখুন 

আমাদের দেশে পরিবেশগত বিভিন্ন কারণে অনেকেই ছোট বেলায় কুরআন পড়া 
শিখতে পারেন না। এটা মুসলমানদের জন্যে খুশির বিষয় নয়। ছোট বেলায় 
যাদের কুরআন পড়তে শিখার সুযোগ হয়নি । কিংবা পড়তে পারলেও শুদ্ধ করে 
পড়তে পারেন না, তাদের একটি জরগরি কতর্ব্য হলো, কুরআন পড়তে এবং 
বিশুদ্ধভাবে শিখার প্রতি মনোনিবেশ করা । 


মনে রাখবেন, কুরআন আমাদের সৃষ্টা, মালিক, প্রতিপালক ও প্রভু মহান আল্লাহর 
বাণী । তিনি মানুষকে সঠিক পথ প্রদর্শনের জন্যে এ কালাম অবতীণর করেছেন । 
সুতরাং এ কালাম পড়তে জানা এবং এর অথ ও মম বুঝা দুটোই মুসলমানদের 
জন্যে অতীব জরুরি বিষয় । এ ক্ষেত্রে অবহেলা করার কোনো সুযোগ নেই । 


আজকাল সহজে ও স্বন্প সময়ে বিশুদ্ধভাবে কুরআন পড়তে শিখার বেশ ক'টি 
পদ্ধতি আবিস্কার হয়েছে। এসব পদ্ধতিতে সারাদেশেই কৃুরআন শিখাবার চেষ্টা 
চলছে। আপনিও এসব পদ্ধতির ক্লাশে শরীক হয়ে দ্রুত কুরআন পড়তে শিখে 
নিন । এসব পদ্ধতিতে অল্প সময়ে কুরআন পাঠ শিখানো হয় । এভাবে যদি শিখার 
সুযোগ না পান, তবে আপনার আশ পাশের কোনো আলেমকে অনুরোধ করে তাঁর 
কাছ থেকে শিখে নিন। মোট কথা, আপনি কুরআন তিলাওয়াত শিখার জন্যে 
নিজের মধ্যে পেরেশানী সৃষ্টি করুন । 


লেখার অভ্যাস থাকলে লিখুন 

মানুষের খতি আল্লাহ সুবহানাহু ওয়া তা'আলার এক বিরাট অনুগ্রহ হলো, তিনি 
মানুষকে ‘বলে’ এবং লিখে' মনের ভাব প্রকাশ করার যোগ্যতা দিয়েছেন । 
তাইতো আল্লাহ পাক বলেন ৪ “আল্লামাহল বায়ান’ অথাৎ-তিনি মানুষকে বলতে 
শিখিয়েছেন এবং “আল্লামা বিল কলম-তিনি কলম দ্বারা শিক্ষা দিয়েছেন ।' 

জানার জন্য কুরআন পড়ন ১৫ 


যারাই আল্লাহর কালাম বা কালামের কিছু অংশ হলেও শিখেছেন, বুঝেছেন, 
তাদের কতর্ব্য হলো নিজেরা তা মেনে চলবেন এবং অন্যদেরকেও তা শিখাবেন, 
বুঝাবেন এবং মেনে চলার জন্যে আহবান জানাবেন । মৌখিকভাবে এ দায়িত্ব 
পালন করাতো সকলেরই দায়িতু। কি আল্লাহ তা'আলা যাদেরকে লেখার 
যোগ্যতাও দান করেছেন, এ দায়িত্ব পালনে কলম ধরাও তাদের কতর্ব্য । তাই 
আপনি আপনার লেখার যোগ্যতাকে মানুষের কাছে আল্লাহর কালামের মমর্বাণী 
পৌঁছে দেবার জন্যে নিয়োজিত করু্ন। কলমের সাহায্যে মানুষকে আল্লাহর 
বাণীর তাৎপ্ বৃঝাবার চেষ্টা করুন । যারা আল কুরআন শিখে এবং শিক্ষা দেয় 
তারা শেষ্ঠ মানুষ । আল্লাহ সব্শেষ্ঠ, তাঁর বাণীও সবর্শেষ্ঠ । সুতরাং যারা তাঁর বাণী 
শিখবে এবং মানুষকে শিখাবে,. মানুষের মাঝে তার কালামের প্রচার, প্রসার ও 
প্রতিষ্ঠার কাজে আত্ম নিয়োগ করবে, তারা যে মানুষের মাঝে শেষ্ঠ মানুষ, তাতে 
সন্দেহের কোনো অবকাশ থাকতে পারেনা । 


আপনি কলম ধরুন । কুরআনের উপর লিখুন । সহজ ভাষায় কুরআনের বক্তব্য 
মানুষের সামনে তুলে ধরুন । কুরআনের আলোকে বিভিন্ন বিষয়ের উপর লিখুন । 
চিন্তা করুন, চিন্তা করলে আপনার চোখের সামনে ভেসে উঠবে হাজারো বিষয় । 
মানবাধিকার, সমাজিক সম্পর্ক; অৎর্নীতি, রাজনীতি, ব্যবসা-বানিজ্য, প্রাকৃতিক 
বিজ্ঞান, সমাজ বিজ্ঞান, আন্দোলন, সংগঠন, আইন-আদালত, সরকার, প্রশাসন, 
শিক্ষা, সংস্কৃতি ইত্যাদি সকল বিষয়ে আপনি দিক নির্দেশনা পাবেন আল 
কুরআনে । তাই কুরআনি আদশে শেষ্ঠ মানুষ ও শেষ্ঠ সমাজ গড়ার উচ্চাকাংখা 
নিয়ে আপনি এসব বিষয়ে লিখে যান অবিরাম । 


লেখার মাধ্যমে আল্লাহর বাণী প্রচার করে যান । কলম চালিয়ে যান । পত্র পত্রিকায় 
লিধুন । বই পৃত্তক লিখে প্রকাশ করুন । লেখক হিসেবে কলমের সাহায্যে আল্লাহর 
কালামকে বিজয়ী করার সংখামে অবতীণ হোন । 


আসুন অংগীকার করি 
এ যাবতকার আলোচনা থেকে আমরা আল্লাহ সুবহানাহ্‌ ওয়া তা'আলার মহান 
কালাম আল কুরআনের ব্যাপারে আমাদের দায়িত্ব ও কতর্ব্য পরিষ্কার ভাবে বুঝতে 
পেরেছি । তাই আসুন অংগীকার করি ৪ 
১. আমরা আল্লাহর বাণী আল কুরআনের প্রতি বিশ্বাস ও ঈমান পোষণ করবো । 
২. আমরা আল কুরআন শিখবো, বুঝবো এবং আল কুরআনের শিক্ষা ও মর্ম 
উপলব্ধি করার জন্য আজীবন যথাসাধ্য চেষ্টা চালিয়ে যাবো । 

১৬ মানার জন্য কুরআন পড়ন 


৩. নিজেদের জীবনে আল কুরআনকে মেনে চলবো এবং আল কুরআনের 
নিদেশিত পথে ও পঞ্থায় জীবন যাপন করবো । 

৪. অন্যদেরকে আল কুরআন শিখাবো ও বুঝাবো । আল কুরআনের শিক্ষা ও 
মমর্বাণীর ব্যাপক প্রচার ও এসার ঘটানোর কাজে আত্ম নিয়োগ করবো 
এবং কুরআনের আলো সবর্ব্র ছড়িয়ে দেবো । 

৫. মানুষকে আল কুরআনের নিদেশিত পথে আসার এবং এর আদশর্ও বিধি 
বিধানের ভিত্তিতে জীবন যাপন করার আহবান জানাবো । 


৬. পারিবারিক, সামাজিক ও রাষ্ট্রোয় জীবনের সকল ক্ষেত্রে ও সকল বিভাগে 
আল কুরআনের নিদেশ ও হুকুম আহকাম বাস্তবায়ন ও কাযর্কর করার 
জন্যে সবত্মিক প্রচেষ্টা চালিয়ে যাবো । 


আসুন, আমরা আল্লাহর কিতাব আল কুরআনের ব্যাপারে আমাদের উপর অপি্ত 
এই অপরিহায দায়িতু ও কতর্বাগুলো পালন করি । আসুন, আমরা এণ্ডলো 
পালনের অংগীকার করি । আল্লাহর কালামের ব্যাপারে দায়িতু ও কতর্ব্য পালনের 
জন্যে যদি আমরা অংগীকার করি এবং আল্লাহর সাহায্য চাই, তবে অবশ্যি সচেষ্ট 
ব্যক্তিদের জন্যে আল্লাহর সাহায্য অবধারিত । আল্লাহ সুবহানাহ ওয়া তা'আলা 
বলেন ৪ যারা আমার পথে চলার জন্যে প্রাণান্তকর চেষ্টা সাধনা করে, আমি 
অবিশ্যই আমার পথে চলতে তাদের সাহায্য করি ।'- সুরা ২৯ আল আনকাবৃত £ ৬৯ 


প্রিয় নবী মুহাম্মদ রসুনুললাহ সাল্লাল্লাহু আলাইহি ওয়াসাল্লাম যথাথহি বলেছেন ৪ 
আমি তোমাদের মাঝে দুটো জিনিস রেখে যাচ্ছি । তোমরা যদি এ দুটোকে 
শক্ত করে আকড়ে ধরো, তবে কখনো বিপথগামী হবেনা, হবেনা ধ্বংস । 
শুনো, সে দুটোর একটি হলো - আল্লাহর কিতাব ( আল কুরআন ) আর 
অপরটি হলো তাঁর রসূলের সুরাহ । 

আসুন, জানার জন্যে কুরআন পড়ি, বুঝার জন্যে কুরআন পড়ি, শিখার জন্যে 

কুরআন পড়ি । আসুন মানার জন্যে কুরআন পড়ি । বুঝাবার ও শিখাবার জন্যে 
তোমরা সবাই মিলে আল্লাহর রজ্জু ( আল কুরআন) কে শক্ত করে আকড়ে 
ধরো এবং নিজেদের মধ্যে বিভাজন সৃষ্টি করোনা । সূরা ৩ আলে ইমরান ৪ ১০ 


সমাপ্ত 

